als_Latn dik_Latn sag_Latn
Kryeministri britanik Gordon Brown, pritet të thotë më vonë gjatë ditës së martë se Irani gëzon si çdo vend tjetër, të drejtën për të zhvilluar një program paqësor për energjinë bërthamore.
Në të njëjtën kohë, z. Brown do të thotë se aktiviteti aktual bërthamor i Iranit është i papranueshëm dhe e bën perëndimin që ta shohë atë si kërcënim për mospërhapjen e armëve bërthamore.
Në një fjalim para një audience ndërkombëtare në Londër, z. Brown do ta përshkruajë Iranin si rast eksperimental për botën në një kohë kur ajo përballet me zgjerimin global të fuqisë bërthamore, si ndihmë në betejën kundër ndyrshimeve klimatike.
Por ai do t'i kërkojë Iranit që të pranojë kontrollin e rreptë të OKB-së, për të mos e lejuar prodhimin e armëve bërthamore.
Rast 'eksperimentues'
Para një audience ndërkombëtare në Londër, Z. Brown pritet të argumentojë se i pëqen apo jo, botës i duhet një zhvillim i madh i sektorit të energjisë bërthamore, për të përballuar ndryshimet klimatike.
Një raport i OKB-së bën thirrje për ndërtimin e 32 stacioneve bërthamore gjatë 40 vjetëve të ardhshme si shpresa e vetme që ka njerëzimi për të ulur nivelin e emetimit të karbonit.
Sipas z. Brown, në këtë fushë tani nevojitet një qëndrim i ri global dhe Irani përbën rastin e parë eksperimental.
Nëse bashkëpunon, ai do ta marrë ndihmën nga jashtë për të siguruar energjinë bërthamore për qëllime paqësore, e cila sipas kryeminsitrit i takon.
Por nëse shkel rregullat dhe fsheh atë që bën, do të pasojnë sanksione të reja dhe më të ashpra.
Argument 'i vjetër'
Korrespondetja e BBC-së për Çështje Diplomatike, Bridget Kendall thotë se kryeministri do të parashtrojë në formë të re, atë që është në fakt një argument i vjetër i Britanisë dhe aleatëve të saj.
Britania, Amerikë dhe Evropa kërkon që Irani të ulet në tryezën e bsiedimeve për të negociuar.
Korrespondentja e BBC-së thotë se kësaj here megjithatë, duket se ka një stimul shtesë.
Presidenti i ri amerikan ofron bisedime të drejtpërdrejta nëse Irani tregon fleksibilitet.
Por kësaj radhe, shton ajo, ka dhe më shumë urgjencë nga frika se bomba iraniane, mund të bëhet realitet shpejt.
als_Latn als_Latn als_Latn als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn